b"\n_START_ARTICLE_\nZollverein kulgrube\n_START_SECTION_\nHistorie\n_START_PARAGRAPH_\nKulminen Zeche Zollverein blev grundlagt af Franz Haniel (1779\xe2\x80\x931868) som havde behov for kul til st\xc3\xa5lproduktionen. Pr\xc3\xb8veboringer i Katernberg-omr\xc3\xa5det (i dag en forstad til Essen) havde vist rige kulforekomster. Disse blev opkaldt efter Den tyske toldforening (tysk: Deutscher Zollverein), grundlagt i 1834. Haniel grundlagde i 1847 det preussiske selskab Bergrechtliche Gewerkschaft Zollverein for udvinding af naturresourcerne. Aktierne blev solgt til medlemmer af familien og grundejere i det fremtidige industriomr\xc3\xa5de._NEWLINE_De f\xc3\xb8rste kulminer i omr\xc3\xa5det blev etableret i 1847, og driften foregik fra 1851 til december i 1986. Fra 1950'erne var de to anl\xc3\xa6g p\xc3\xa5 omr\xc3\xa5det Zeche Zollverein (kulminen) og koksfabrikken Kokerei Zollverein (opf\xc3\xb8rt 1957-1961, nedlagt 30. juni 1993) blandt de st\xc3\xb8rste i Europa. Mineskakt nr. 12 som er bygget i bauhausstil, blev \xc3\xa5bnet i 1932 og anses som et arkitektonisk og teknisk mesterv\xc3\xa6rk, ofte kaldt den smukkeste kulmine i verden."